呢隻噉嘅字喺同期嘅廣東話或者英格蘭話入面並冇對應，一個廿一世紀初嘅粵人或者英系白人可以理解到個概念，但佢哋語言搵唔到隻字去對應kummerspeck，所以如果有人想將一本用德文寫嘅長篇小說翻譯做粵文或者英文，撞到kummerspeck呢隻字嗰陣就好可能會覺得「唔知點譯好」，不過其實粵語同德文名詞嘅構詞方法非常似，翻譯如果想作個粵字，其實唔難，反而英文同德文雖然同源，但係已經變到相差太遠，所以英文要作個對應嘅字，反而會有難度。